ከግማሽ ሚሊየን በላይ ወጣቶች በተዘዋዋሪ ፈንዱ ተጠቃሚ መሆናቸው ተገለፀ
አዲስ አበባ:- በተጠናቀቀው በጀት አመት በአገር አቀፍ ደረጃ ከግማሽ ሚሊየን በላይ ወጣቶችን በኢኮኖሚና ማህበራዊ ዘርፎች ተሳታፊና ተጠቃሚ የሚያደርጉ ስራዎች መከናወናቸውን የሴቶች፣ ወጣቶችና ህፃናት ሚኒስቴር አስታወቀ። ከሚኒስቴሩ የተገኘው መረጃ እንደሚያሳየው በበጀት አመቱ አመለካከትን የማጎልበቻ፣ የስራ እድል ፈጠራ፣ የወጣቶች ሰብእና
ልማት፣ ወጣት ማእከላት ግንባታ፣ በጎ ፈቃድ አገልግሎት እና በመሳሰሉት ዘርፎች በርካታ ስራዎች ተሰርተዋል። የሚኒስቴሩ የህዝብ ግንኙነት
ዳይሬክተር አቶ አዳነ አበራ ለአዲስ ዘመን እንደገለፁት፤ የወጣቶችን  ኢኮኖሚያዊ ተጠቃሚነት ለማጎልበት 712ሺህ 500 ወጣቶችን ተጠቃሚ
ለማድረግ ታቅዶ ለ589ሺህ 412 ወጣቶች የተለያዩ የግንዛቤ ማስጨበጫ ስልጠናዎችን በመስጠት ወደ ተግባር ማስገባት የተቻለ ሲሆን
ከነዚህ ውስጥም 418ሺህ 812 በጥቃቅንና አነስተኛ፤ 3ሺህ 40 በህብረት ስራ ማህበራት፣ 65ሺህ 774 በግብርና፣ እና 31ሺህ
472 በሌሎች መስኮች፤ በድምሩ 519ሺህ 098 ወጣቶችን በኢኮኖሚው መስክ ተሳታፊ እና ተጠቃሚ ማድረግ ተችሏል። ከዚህም በተጨማሪ ለ6ሺህ 225 ወጣቶች የመስሪያና የመሸጫ ቦታ እንዲዘጋጅላቸው፤ ለ9ሺህ 987 ወጣቶች የገበያ ትስስር
እንዲፈጠርላቸው በማድረግ ችግሮቻቸውን መፍታትና ተጠቃሚነታቸውን ማረጋገጥ መቻሉን የተናገሩት አቶ አዳነ የኢንዱስትሪ ፓርኮች በፈጠሩላቸው
የስራ እድል መሰረት 27ሺህ 409 ወጣቶች ተቀጥረው ተጠቃሚ መሆናቸውንም ተናግረዋል። ከከተሞች ስራ ፈጠራና ምግብ
ዋስትና ኤጂንሲ ጋር በመቀናጀት ከግል ባለሃብቶች፣ ከፌዴራል ሴክተር ተቋማት ተወካዮች፣ ከክልል ሴክተር ተቋማት፣ ከስራ ፈጠራ ተቋማት
እንዲሁም ከአበዳሪ ተቋማት የተውጣጡ በድምሩ 213 ተሳታፊዎች በተገኙበት በወጣቶች የቁጠባ ባህል፣ የብድር አጠቃቀምና የብድር አገልግሎት
ዙሪያ ያሉ ችግሮችን ለመቅረፍ አገር አቀፍ የንቅናቄ መድረክ በማካሄድ ኢኮኖሚያዊ ተጠቃሚነታቸውን ከፍ ለማድረግ የሚረዱ ስራዎችን
መስራት ተችሏል የሚሉት ዳይሬክተሩ፤ በወጣቶች የልማትና የለውጥ ስትራቴጂ፣ በወጣቶች ተዘዋዋሪ ፈንድ እና በከተሞችና የገጠር የስራ
እድል ፈጠራ  ስትራቴጂዎች፣ በወጣቶች ማካተቻ መመሪያ፣ በስራ ፈጠራ እና በወጣቶች
ተዘዋዋሪ ፈንድ አዋጅና መመሪያ ርዕሰ ጉዳዮች ዙሪያ ለ139 አካል ጉዳተኛ ወጣቶች የግንዛቤ ማስጨበጫ ስልጠና መሰጠቱንም ተናግረዋል።
የሴቶች፣ ወጣቶችና ህፃናት ሚኒስቴር የህዝብ ግንኙነት ዳይሬክተር አቶ አዳነ አበራ እንደሚሉት የወጣቶችን የቁጠባ ባህል በማዳበር የብድር አጠቃቀም ብቃትን ለማሳደግ በተሰራው የግንዛቤ ማስጨበጫ ስራ 181ሺህ 031 ወጣቶች 154 ሚሊዮን 940 ሺህ 615 ብር እንዲቆጥቡ፤ 18ሺህ 325 ወጣቶች 765 ሚሊዮን 797 ሺህ 573 ብር በረጅምና በአጭር ጊዜ የሚከፈል ቀጥተኛ እና ተዘዋዋሪ የብድር አገልግሎት ተጠቃሚ እንዲሆኑ በማድረግ ኢኮኖሚያዊ አቅማቸውን ማጎልበት ተችሏል።አዲስ ዘመን ነሀሴ
13/2011 ግርማ መንግሥቴ